Chinese skepe tart Japan | Maroela Media
Japan het onlangs die eilande van sy Japannese eienaar gekoop, en dit het tot anti-Japannese betogings oor bykans die ganse China gelei. Dit het soms gewelddadig geraak.
China maak ook op die eilande aanspraak, wat in China die Diaoyo-eilande genoem word. Ook Taiwan, waar dit die Tiaoyutai-eilande genoem word, maak op die eilande aanspraak.
Amerika het die eilande in 1971 aan Japan terugbesorg, nadat Japan, wat dit van 1895 af beset het, dit met sy oorgawe in die Tweede Wêreldoorlog kwyt is. China en Taiwan se aansprake dateer veel vroeër.
Die eilande is onbewoon, maar in 1968 is ontdek dat daar moontlik groot oliereserwes in die eilande se gebiedswaters voorkom.
Samesprekings is onlangs tussen China en Japan gevoer. Dit was egter betreklike laevlakonderhandelings en beide spanne is deur adjunk-minsters gelei. Hierna het egter duidelik rug styfgemaak en beklemtoon dat Japan die onderhandelings aangevra het, en dat China daarop aandring dat Japan die “foute” regstel.
Taiwan het sy bod ingesit deur ‘n vloot vissersbote by die eilande te laat visvang, begelei deur ‘n patrollieboot.